recursal/SuperWikiNEXT-32B huggingface dataset:
**רוברט מייפלת'ורפ** (באנגלית: **Robert Mapplethorpe**;‏ 4 בנובמבר 1946 – 9 במרץ 1989) היה צלם אמריקאי. נודע במיוחד בצילומים של פרחים, בצילומי עירום של גברים ובדיוקנאות שחור-לבן גדולים, במיוחד של ידוענים. בין היתר, צילם את אנדי וורהול, ריצ'רד גיר, פיטר גבריאל וגרייס ג'ונס.

ההומואירוטיקה הבוטה של כמה מעבודותיו, כמו גם צילומים של תנוחות סאדו-מאזוכיסטיות, גרמה לוויכוח ציבורי סביב שאלת המימון הציבורי בארצות הברית של עבודות אומנות השנויות במחלוקת ציבורית.

ביוגרפיה
--------

מייפלת'ורפ נולד למשפחה קתולית בקווינס שבניו יורק. הוא גדל בלונג איילנד. משנת 1963 ועד שנת 1969 הוא למד במכון פראט ציור, פיסול ורישום אך עזב בטרם סיים את התואר. לאחר מכן, הוא עבר לגור במלון צ'לסי יחד עם זמרת הפאנק רוק פטי סמית', מי שהפכה להיות אחד המודלים האהודים עליו.

בתחילת שנות ה-70, הוא החל לצלם עבודות בשחור-לבן.

משנת 1972 הוא קיים מערכת יחסים אינטימית ארוכת שנים עם סאם ווגסטאף, ששימש כמאהב וכמדריך רוחני.

מייפלת'ורפ נפטר בשנת 1989 כתוצאה מסיבוכים שנגרמו ממחלת האיידס. אפרו נטמן בקברה של אימו בקווינס, ניו יורק. כשנה לפני מותו, בהיותו חולה, הוא הקים קרן על שמו. מטרת הקרן הייתה להגן על עבודותיו ולתמוך ביצירתו ובחזונו האמנותי. בנוסף, הקרן תרמה מיליוני דולרים למחקר רפואי ולמאבק כנגד מחלת האיידס.

בשנת 2010, התפרסם ספר הזכרונות עטור השבחים של פטי סמית', רק ילדים, המספר על החברות ארוכת השנים בינה לבין מייפלת'ורפ, מהיכרותם בניו יורק של סוף שנות השישים, ועד למותו בסוף שנות השמונים.

קישורים חיצוניים
----------------

ויקישיתוף מדיה וקבצים בנושא **רוברט מייפלת'ורפ** בוויקישיתוף
* 

* אתר האינטרנט הרשמי של רוברט מייפלת'ורפ (באנגלית)
* אתר למנויים בלבד גליה יהב, רוברט מפלתורפ: האמן שתיעד אברי מין, פורנו ומוות, באתר הארץ, 20 באפריל 2014
* אתר למנויים בלבד שחר אטואן, מה מסתתר מאחורי הצילומים השערורייתיים של רוברט מייפלתורפ, באתר הארץ, 14 ביולי 2016
* רוברט מייפלת'ורפ, באתר אנציקלופדיה בריטניקה (באנגלית)
* רוברט מייפלת'ורפ, באתר "Find a Grave" (באנגלית)

הערות שוליים
------------

1. ↑  ‏*Robert Mapplethrope, Photographer, Dies at 42* - כתבה באתר העיתון הניו יורק טיימס, 10/4/1989.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264922505171
* BIBSYS: 90679070
* BNE: XX859431
* BnF: cb121065593 (data)
* CANTIC: a10766406
* CiNii: DA03455583
* GND: 118817019
* ICCU: CFIV057052
* ISNI: 0000 0001 2129 7315
* LCCN: n82131041
* LNB: 000209689
* MusicBrainz: 32fbb1b9-f02c-472b-8db4-1e77a8190f7d
* NDL: 00448766
* NGV: 9885
* NKC: jn20000701143
* NLA: 35641077
* NLK: KAC2020Q1096
* NLP: a0000002647960
* NSK: 000027753
* NTA: 070724679
* PIC: 17585
* RERO: 02-A003558774
* RKD: 52437
* SELIBR: 266390
* SUDOC: 029438098
* TePapa: 1460
* Trove: 1024423
* ULAN: 500090430
* VIAF: 41870374
* WorldCat: lccn-n82131041

 |
**דייוויד רוברטסון** (אנגלית: **David Robertson**; נולד ב-19 ביולי 1958) הוא מנצח אמריקאי. 

רוברטסון היה בעבר המנהל המוזיקלי של תזמורת סנט לואיס, מנצח אורח ראשי של תזמורת רשות השידור הבריטית ומנצח ראשי של התזמורת הסימפונית של סידני. 

רוברטסון נולד בסנטה מוניקה, קליפורניה ולמד נגינה בקרן יער, קומפוזיציה וניצוח באקדמיה המלכותית למוזיקה בלונדון.

מעט לפני התחלת כהונתו בתזמורת סנט לואיס, היה דייוויד רוברטסון המנהל המוזיקלי של התזמורת הלאומית של ליון, צרפת והמנהל האמנותי של אודיטוריום ליון. הוא היה לראשון שכיהן בשתי משרות אלה במקביל. כבן חסותו של פייר בולז, כיהן רוברטסון גם כמנהל המוזיקלי של אנסמבל אנטרקונטמפורן בפריז משנת 1992 עד 2000. 

רוברטסון הקליט בחברות שונות, מוזיקה של בלה בארטוק, אנטונין דבוז'אק ואחרים.

רוברטסון מתגורר במרכז סנט לואיס ומחזיק דירות גם בניו יורק ובפריז. יש לו שני בנים מתבגרים מנישואיו הראשונים. כיום הוא נשוי לפסנתרנית אורלי שחם, אותה פגש כאשר היה מנצח אורח והיא פסנתרנית אורחת בקונצרט, שהיה לשניהם הופעה ראשונה עם תזמורת סנט לואיס, בינואר 1999.

קישורים חיצוניים
----------------

* 

* אתר האינטרנט הרשמי של דייוויד רוברטסון

* דייוויד רוברטסון, באתר AllMusic (באנגלית)

* דייוויד רוברטסון, באתר MusicBrainz (באנגלית)

* דייוויד רוברטסון, באתר Discogs (באנגלית)

* דייוויד רוברטסון, באתר Songkick (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309624705171
* BIBSYS: 2038791
* BNE: XX5083236
* BnF: cb139562694 (data)
* GND: 129385980
* ISNI: 0000 0001 1930 8564
* LCCN: n94095045
* MusicBrainz: 65242832-d4f3-4f20-8d47-2101785a9b53
* NSK: 000596184
* NTA: 243086601
* SUDOC: 081849249
* VIAF: 98524323
* WorldCat: lccn-n94095045

 |
**צבי קצובר** (נולד ב-4 בנובמבר 1943) הוא פוליטיקאי ואיש התיישבות ישראלי, ממייסדי קריית ארבע והיישוב היהודי בחברון וראש המועצה המקומית קריית-ארבע בין 1990 ל-2008.

ביוגרפיה
--------

נולד ליונתן וברכה קצובר. אחיו הצעיר הוא בני קצובר.

בשנת 1966, בעת שעבד כמורה בדימונה, נישא ליהודית הירש. הם התגוררו בדימונה ועסקו בהוראה. לזוג חמישה ילדים. היה מרכז סניף הפועל המזרחי בדימונה.

ביום עליית קריית ארבע על הקרקע, בערב ראש השנה 1971, עבר להתגורר עם משפחתו במקום. הוא ניהל את מזנון "מסעדת המתנחלים" וחנות מזכרות ליד מערת המכפלה, שהיה המבנה היהודי הראשון בעיר לאחר מלחמת ששת הימים. הוא ומשפחתו נטלו חלק בהקמת היישוב היהודי בחברון.

בפורים 1976, בעת שנסע עם חבריו למסעדתו בחברון, הותקף בידי פורעים ערבים. הם הצליחו לתפוס שלושה מהפורעים ולהביאם לידי המושל הצבאי של חברון. בתקופת המאבק כנגד הנסיגה מסיני עברו להתגורר בימית. באותן שנים שימשה רעייתו יהודית כסגנית ראש מועצת קריית ארבע.

בשנת 1985 התמודד על ראשות מועצת קריית ארבע. רשימתו זכתה ב-318 קולות שזיכו אותה בשלושה מושבים במליאת המועצה, והוא עלה לסיבוב השני מול ראש המועצה המכהן שלום ואך. קצובר זכה לתמיכת השר משה קצב וחבר הכנסת חיים קופמן, וכן של מפלגת התחיה. הוא הפסיד וכיהן כסגן ראש המועצה. בינואר 1990 נעצר לאחר שסירב למסור את נשקו האישי לבדיקה בליסטית בעקבות הריגת פלסטיני תושב חברון מספר שבועות קודם לכן. הוא שוחרר לאחר כמה ימים לאחר שהתחייב להגיש את נשקו לבדיקה.

ביולי 1990 התמודד שוב לראשות המועצה מטעם סיעת "יחדיו במעלה", וניצח ברוב של 65%. אחת הפעולות הראשונות שיזם הייתה הקמת ישיבה תיכונית קריית ארבע.

ב-1991 הוגש נגדו כתב אישום על ירי במחנה הפליטים דהיישה, ממנו זוכה. בשנת 1993 נעצר לאחר שהיה שותף לניסיון לא חוקי להרחיב את קריית ארבע. בתקופת כהונתו נחתמו הסכמי אוסלו והסכם חברון, והוא היה ממובילי המאבק כנגדם, וביטא קו תקיף בנושא זה. הוא רמז כי יישומו של הסכם "עזה ויריחו תחילה" יוביל מתנחלים חמושים לפעילות, ויאיר צבן טען כי הוא רצה להקים מחתרת.
את אלוף פיקוד המרכז עמרם מצנע הוא כינה "קיבוצניק שמאלני ושקרן".

בתקופת המאבק נגד תוכנית ההתנתקות עברה משפחתו להתגורר במושב גדיד שבגוש קטיף.

קצובר כיהן כראש המועצה עד לפרישתו בשנת 2008.

הערות שוליים
------------

1. 1 2 3 4 5  יהודית קצובר - קרית ארבע חלק א, "מדור המייסדים" יש"ע שלנו, 7 בפברואר 2018.
2. ↑  100 עובדי "הנוער העובד הדתי" בדימונה הועברו ל"הפועל המזרחי", הצופה, 5 במרץ 1967
3. ↑  אורן כהן ומיכל קדם, נרצחה בת 39 מהגדה שנחשדה בשיתוף פעולה, חדשות, 19 בינואר 1990
4. ↑  יוסי לוי, צבי קצובר ימסור את נשקו לבדיקה, מעריב, 21 בינואר 1990
5. ↑  עתי"ם, רוב לקצובר בבחירות בקרית-ארבע, חדשות, 5 ביולי 1990
6. ↑  חנן שלאין, מתנחלים בחברון בעקבות משפט דהיישה: האשמות מצנע נגדנו מחייבות שחרורו מצה"ל, מעריב, 14 במרץ 1991
7. ↑  שלמה דרור, צה"ל מנע בכוח הקמת התנחלות, חדשות, 24 בספטמבר 1993
8. ↑  שלמה דרור, ביש"ע קוראים למרי אזרחי: "נוריד את הכפפות ונילחם", חדשות, 30 באוגוסט 1993
9. ↑  שלמה דרור, השרים החליטו: יגויסו עוד 1000 שוטרים ויוקדם גיוסם של 550, חדשות, 22 במרץ 1993
10. ↑  אהרן קליין ואורנה לנדאו, לא רמטכ"ל ולא תימני, חדשות, 12 במרץ 1993
**SpaceX Crew-3** היא המשימה המבצעית הראשונה של החללית דרגון C210 אנדורנס מתוצרת SpaceX כחלק מהתוכנית המאוישת המסחרית של נאס"א, והטיסה הרביעית בסך הכל של חללית מדגם דרגון 2. המשימה שוגרה ב-11 בנובמבר 2021 על גבי משגר הפאלקון 9 מכן שיגור 39A שבמרכז החלל קנדי.

הצוות הצטרף למשלחת מס' 66 לתחנת החלל הבין-לאומית בפיקוד אנטון שקאפלרוב.

צוות
----

* ארצות הבריתארצות הברית רג'ה צ'ארי, נאס"א
* ארצות הבריתארצות הברית תומאס מרשברן, נאס"א
* גרמניהגרמניה מתיאס מאורר, סוכנות החלל האירופית
* ארצות הבריתארצות הברית קיילה בארון, נאס"א

### צוות גיבוי

* ארצות הבריתארצות הברית צ'ל לינדגרן, נאס"א
* ארצות הבריתארצות הברית רוברט נינס, נאס"א
* איטליהאיטליה סמנתה כריסטופורטי, סוכנות החלל האירופית
* ארצות הבריתארצות הברית סטפני וילסון, נאס"א

על הרכב הצוות הוחלט בספטמבר-דצמבר 2020. באותה תקופה היה מתוכנן שקוסמונאוט רוסי יהיה חלק מהצוות. באפריל 2021 הוחלט שהוא השתתף בטיסה אחרת.

משימה
-----

הדיגור תוכנן ל-31 באוקטובר 2021. לאור מזג האוויר הוא נדחה מספר פעמים. כאשר הוחלט ששיגור יהיה ב-9 בנובמבר, סוכם שצוות  SpaceX Crew-2 יעזוב את תחנת החלל עוד לפני הגעת "SpaceX Crew-3"

ב-11 בנובמבר 2021, חללית הדרגון C210 אנדורנס ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי. השלב הראשון של משגר הפאלקון 9 (מספר סידורי B1067.2) נחת בחזרה על פלטפורמה צפה באוקיינוס האטלנטי. זה היה השיגור השני עם אותו משגר. כ-20 שעות לאחר השיגור, עגנה חללית אל מודול הרמוני שבתחנת החלל הבינלאומית. הם הצטרפו למשלחת מס' 66 לתחנת החלל הבין-לאומית בפיקוד אנטון שקאפלרוב ולאחר סיום פעילותה היו חלק של משלחת מס' 67 בפיקוד אולג ארטמייב.

לאחר השלמת תנתוכנית החלו הכנות לניתוק החללית מתחנת החלל. תחילת טיסה חזרה נדחה מספר פעמים מסוף אפריל לתחית מאי.

ב-5 במאי 2022, בתום 174 ימי משימה, חללית הדרגון חזרה בשלום לכדור הארץ בצניחה אל מימי האוקיינוס האטלנטי אל מול חופי פלורידה וחולצה על ידי אוניית אספקה לאסדות Shannon.

קישורים חיצוניים
----------------

ויקישיתוף מדיה וקבצים בנושא **SpaceX Crew-3** בוויקישיתוף
* התוכנית המאוישת המסחרית, באתר הרשמי של נאס"א
* המשימה באתר נאס"א
* תיאור המשימה

הערות שוליים
------------
**לינדה ג'ונסון** (באנגלית: **Linda Johnson**; נולדה ב-14 באוקטובר 1953) היא שחקנית פוקר, עיתונאית ויועצת אמריקאית. ג'ונסון זכתה בצמיד אליפות העולם בפוקר, ובשנת 2011 נבחרה להיכל התהילה של הפוקר. מוכרת כ-*The First Lady of Poker*.

ביוגרפיה
--------

ג'ונסון נולדה בלונג איילנד. היא עבדה בשירות הדואר של ארצות הברית והייתה נוהגת לבקר בלאס וגאס על מנת לשחק בלאק ג'ק. אביה הציע לה ללמוד לשחק פוקר, בשביל שהיא לא תשחק נגד בית הקזינו אלא נגד אנשים.

ב-1993 רכשה את מגזין הפוקר CardPlayer והייתה הבעלים במשך שמונה שנים, עד שמכרה את המגזין והמשיכה לעבודה בו ככתבת.

ג'ונסון אחת ממקימות ארגון מנהלי טורנירי הפוקר (TDA), והקימה יחד עם חברים נוספים את PokerGives.org, מוסד ללא כוונת רווח המעודד שחקני פוקר לתרום חלקים מזכיותיהם.

ב-2011 הייתה לאישה השנייה אשר נבחרה להיכל התהילה של הפוקר. היא מוכרת כ-*The First Lady of Poker*, כינוי אשר קרא לה לראשונה מייק סקסטון בעקבות מעורבותה רבת השנים במשחק הפוקר, ובמיוחד בסבב הפוקר העולמי, אשר הייתה אחת ממקימיו.

### צמידי אליפות העולם בפוקר

| שנה | הטורניר | פרס |
| --- | --- | --- |
| 1997 | $1,500 Seven-Card Razz | $96,000 |

קישורים חיצוניים
----------------

ויקישיתוף מדיה וקבצים בנושא **לינדה ג'ונסון** בוויקישיתוף

* לינדה ג'ונסון, באתר The Hendon Mob
* לינדה ג'ונסון, באתר אליפות העולם בפוקר

הערות שוליים
------------

1. ↑  פרסומים של לינדה ג'ונסון, באתר CardPlayer (באנגלית)
2. ↑  דף מידע על לינדה ג'ונסון, באתר ארגון מנהלי טורנירי פוקר (באנגלית)
3. ↑  על ארגון PokerGives.org, באתר PokerGives (באנגלית)
4. ↑  Poker Hall of Fame Class of 2011: Linda Johnson, באתר אליפות העולם בפוקר, ‏17 בדצמבר 2011 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 106076381
* WorldCat (עם VIAF): 106076381

 |
**מיכאל מיילר** (בהולנדית: **Michael M. Meijler**; נולד ב-12 בדצמבר 1970) הוא כימאי ישראלי, פרופסור מן המניין באוניברסיטת בן-גוריון בנגב, ראש המחלקה לכימיה באוניברסיטת בן-גוריון בנגב. מחקרו עוסק בתקשורת כימית בין חיידקים.

נוסף לכך, הוא אתלט ישראלי בעבר, 3 פעמים אלוף ישראל (1999, 2001 ו-2002) בריצת 3000 מטר מכשולים. מדורג במקום השישי בכל הזמנים בריצה זו.

ביוגרפיה
--------

מיילר נולד וגדל באמסטרדם, הולנד. בגיל 15 החל להתאמן באתלטיקה בריצות למרחקים בינוניים וארוכים והיה לאחד האתלטים הטובים ביותר בהולנד. הוא עלה לישראל בשנת 1997.

### קריירה ספורטיבית

מיילר השתתף במכביה ה-14 בשנת 1993 ובמכביה ה-15 בשנת 1997 כחבר במשלחת ההולנדית.

בתחרות שנערכה באצטדיון הדר יוסף ב-13 ביוני 1999 סיים מיילר במקום רביעי בריצת 3000 מטר מכשולים בשיא אישי חדש של 8:58.63 דקות ודורג במקום הרביעי בכל הזמנים. חודש לאחר מכן, באליפות ישראל הוא זכה במדליית זהב בריצת 3000 מטר מכשולים בתוצאה של 9:07.79 דקות. באליפות אירופה לאומות דרג ב' סיים מיילר במקום שמיני בריצת 3000 מטר מכשולים בתוצאה של 9:31.65 דקות. חודש לאחר מכן, באליפות ישראל הוא זכה בפעם השנייה במדליית זהב בריצת 3000 מטר מכשולים בתוצאה של 9:25.20 דקות ושנה לאחר מכן הוא הגן על תוארו וזכה בפעם השלישית בתוצאה של 9:13.89 דקות.

באליפות ישראל במרוצי שדה (10.5 ק"מ) שנערכה בשנת 2002 הוא סיים במקום רביעי.

#### תחרויות אתלטיקה לוותיקים

באליפות ישראל ה-56 בריצת שדה (10.5 ק"מ) שנערכה ב-17 בפברואר 2017 זכה מיילר במדליית זהב לגילאי 45–49 בתוצאה של 39:21 דקות.

#### שיאים אישיים

* ריצת 3000 מטר מכשולים: 8:58.63 דקות (1999)
* ריצת 5000 מטר: 14:39 דקות (1993)

### קריירה אקדמית

מיילר סיים תואר ראשון בכימיה ותואר שני בכימיה אורגנית באוניברסיטת אמסטרדם. את הדוקטורט בכימיה אורגנית השלים במכון ויצמן למדע. בשנת 2006 הוא הצטרף לסגל המחלקה לכימיה באוניברסיטת בן-גוריון בנגב. את הפוסט דוקטורט שלו ביצע בסן דייגו, ארצות הברית.

מחקרו של מיילר עוסק בתקשורת כימית בין חיידקים.

תארים ופרסים
------------

* בשנת 2009 קיבל מיילר מענק מחקר לחוקרים צעירים, ממועצת המחקר האירופית (ERC)
* פרס טורונטו למצוינות במחקר

חיים אישים
----------

מיילר נשוי לפרופ' ליטל אלפונטה, להם שתי בנות. המשפחה מתגוררת בעומר.

בשנת 2019 השתתף מיילר בתוכנית המציאות נינג'ה ישראל.

קישורים חיצוניים
----------------

* 

* אתר האינטרנט הרשמי של מיכאל מיילר
* אלופי ואלופות ישראל באתלטיקה באתר *gbrathletics* (באנגלית)
* מיכאל מיילר, באתר אוניברסיטת בן-גוריון בנגב (באנגלית)
* אורי בינדר, העל-כימאים, באתר nrg‏, 8 בנובמבר 2010
* יעקב סיטרוק דהן, הכירו באוטובוס, ועובדים באותה אוניברסיטה, באתר מגזין שבע, 14 בפברואר 2019

הערות שוליים
------------

1. 1 2 3 4  50 התוצאות הטובות בכל הזמנים - ריצת 3000 מטר מכשולים, באתר איגוד האתלטיקה בישראל
2. ↑  רמי היפש‏, שיא ישראלי לבאביקין בהטלת כידון, באתר וואלה!‏, 25 ביוני 2001
3. ↑  דמקה טשאלה ולונה צ'מטאי ניצחו היום באליפות ישראל במרוצי שדה, באתר שוונג, 17 בפברואר 2017
4. ↑  פרופ' מיכאל מיילר, ראש המחלקה לכימיה, זכה במענק תוכנית DIP היוקרתית, באתר אוניברסיטת בן-גוריון בנגב
5. ↑  מיכאל מיילר באתגר הנינג'ה, נינג'ה ישראל, באתר מאקו, 27 ביולי 2019

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007416641305171
* ORCID: 0000-0001-7095-1467
* VIAF: 13156988897661001923
* WorldCat (עם VIAF): 13156988897661001923

 |
וינסלו הומר, "חתירה הביתה" (1890); דוגמה לציור צבעי מים בסגנון אלה פרימה. ניתן לראות זאת במיוחד בשמיים שבציור. '**ציור אלה פרימה'** הוא תרגום כלאיים של המונח האיטלקי ‘pittura alla prima’, אשר משמעו המילולי ציור ראשוני. מונח זה הוטבע במאה ה-16 בניגוד ל-‘disegno alla prima’, אשר משמעו המילולי עיצוב ראשוני, ואשר לא חדר לשפה העברית.

מזווית מתודית, ‘disegno alla prima’ מציין רישום מוקדם המשמש כתשתית לציור. רישומים כאלו היו מן הסתם בשימוש נפוץ כבר בעת העתיקה. הם נעשו בדרך כלל בפחם, עפרון, או עט והועתקו לעיתים אל לוח העץ, הבד, האגרטל או הקיר שעליו הונח אחר כך הצבע. מצד שני, ‘pittura alla prima’ מציין ציור ישיר שאינו מבוסס על רישום מוקדם. לפי וזארי, ההיסטוריון של תקופת הרנסאנס, הצייר הראשון שעבד באופן חדשני זה היה ג'ורג'ונה.

עם זאת, המונח הרחב ‘disegno’ משמעו רישום, עיצוב, תוכנית, קומפוזיציה, סדר, קונספציה, רעיון או אידיאה. הדיון האמנותי בתקופת הרנסאנס מדגיש במיוחד מונח מרכזי זה, למשל ‘arti di disegno’ – אמנויות הארכיטקטורה, הפיסול והציור – וכן ‘disegno poetico’, ‘disegno musicale’, או אפילו ה-‘disegno divino’ של בורא העולם, אשר נזכר לעיתים בהקבלה אל ה-‘disegno artistico’ של האמן. נראה איפה שהציור אלה פרימה עורר בזמנו סוגיות נרחבות הרחק מעבר לתחום הטכני.

הופעת הציור אלה פרימה בהיסטוריה של האמנות הייתה מרובת פנים והדרגתית, לעיתים חלקית ולעיתים כמעט סמויה. פיטר פול רובנס, למשל, בהתאם להערותיו, הגביל את הציור אלה פרימה לשלב ביניים, לפני הגימור הסופי אך אחרי הרישום הראשוני החיוור בו הוא השתמש למרות הכל. דוגמאות מרשימות של הציור אלה פרימה של רובנס נראות בכמה מתמונותיו הבלתי גמורות, המאופיינות במשיכות מכחול חזקות ואקספרסיביות, כאילו שבזמן הציור הוא המשיך אורגנית את ה-‘disegno’, מה שנראה מאוד 'מודרני'.

אפשרויות ההבעה והספונטניות הטיפוסיות לציור אלה פרימה מתגלות במלואן בעידן המודרני, כפי שניתן לראות במספר דוגמאות בולטות של האימפרסיוניזם, האקספרסיוניזם, הפוביזם, המופשט הלירי והמופשט האקספרסיוניסטי, מה שמעורר מספר סוגיות מעניינות בנוגע למושג 'המודרניזם'.

בוב רוס ניצל טכניקה זו בתוכנית הטלוויזיה שלו שזכתה לפופולריות בארצות הברית.

ראו גם
------

* רנסאנס

לקריאה נוספת
------------

* The materials of the artist, Max Doerner, Harcourt 1934

* תיאור השיטה

קישורים חיצוניים
----------------

ויקישיתוף מדיה וקבצים בנושא **ציור אלה פרימה** בוויקישיתוף
**אולפנת כפר פינס** היא האולפנה הראשונה שהוקמה בישראל ועל כן היא מכונה "אם האולפנות". היא שייכת למרכז ישיבות ואולפנות בני עקיבא. בראש האולפנה עומדת כיום הרבנית שלומית שילר. האולפנה שוכנת ביישוב כפר פינס.

היסטוריה
--------

הרב יורם צהר, ראש האולפנה לשעבר, מעביר שיחה לבנות האולפנה.
אולפנת בני עקיבא כפר פינס הוקמה כמוסד של קבע באלול תש"ך (1960) על ידי אלי ששר שהיה מנהלה הראשון וייסד אותה בשליחות תנועת בני עקיבא ובעידודם של הרב מ"צ נריה והרב אברהם צוקרמן, כיוון שהתעורר צורך להקמת מוסד מקביל לבנות לצד אם הישיבות התיכוניות, ישיבת כפר הרא"ה. לאחר 7 שנים פרש מראשות האולפנה לניהול בית ספר תיכון בכפר סבא, ואת מקומו מילא הרב אברהם בהר"ן. בהר"ן פרש ב-1980 והקים אולפנה שנקראה לימים על שמו. את מקומו מילא הרב נריה במשך שנה, אז ביקש מהרב יורם צהר (אז רבה של כפר הרא"ה) לשאת בתפקיד. הרב צהר עמד בראש האולפנה במשך 36 שנה, עד יציאתו לגמלאות בשנת תשע"ז (2017).

שמה המקורי של האולפנה הוא **אולפנת רמת קרניאל על שם שלום קרניאל**, שהיה מראשוני הנופלים בקרב על גוש עציון.

בשנה הראשונה מנתה האולפנה 27 תלמידות. בתוך ארבע שנים מנתה האולפנה למעלה מ-100 תלמידות, והמחזור הראשון עמד בבחינות הבגרות הממשלתיות.
האולפנה פתוחה לכל בנות הארץ המבקשות חינוך תורני משמעותי ומסוגלות לעמוד בדרישות האינטנסיביות.

נכון לשנת 2024 מונה אולפנת בני עקיבא כפר פינס כ-502 בנות, כולל כיתת עולות חדשות מצטרפת כל ארבע שנים.

הצוות החינוכי
-------------

באולפנה פועלת ומובילה מערכת חינוכית אחת הכוללת את התחום הלימודי והפנימייתי.

ר"מ, מחנכת ומדריכה אחראים הן ללימודים והן לחינוך הערכי, הן במהלך יום הלימודים והן בחיים בפנימייה.

הצוות החינוכי קיבל את הכשרתו במסגרות תורניות ציוניות, רוב המחנכות והמדריכות הן בוגרות האולפנה. 

הצוות החינוכי מתגורר ברובו במתחם קמפוס האולפנה. כך המסגרת החינוכית פועלת מסביב לשעון בבית המדרש, בחדר האוכל, בשבילי האולפנה ובבתי הצוות.היחס האישי מעניק לתלמידות הזדמנות לגלות את עצמן בשבילי האמונה והיהדות ולפרוץ את גבולות הדמיון

ראו גם
------

רשימת בוגרות האולפנה

קישורים חיצוניים
----------------

* אולפנת כפר פינס
* רבקי גולדפינגר, בונים את הבנות, באתר ערוץ 7, 15 באוקטובר 2009

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309013305171

 |
**אוֹניֶיגין** (ברוסית: **Онегин**) הוא סרט קולנוע רוסי מסוגת הדרמה ההיסטורית משנת 2024, בבימויו של סאריק אנדראסיאן המבוסס על הרומן "יבגני אונייגין" מאת אלכסנדר פושקין. הסרט ייצא לאקרנים ב-7 במרץ 2024.

עלילה
-----

יבגני אונייגין מפונק מההנאות של העיר הגדולה: נשפים, קבלות פנים, בכורות בתיאטרון ובידור לרוב, אבל הוא עייף מחיי החברה האלה. כשנודע לו על מחלתו של דודו, המתגורר בכפר, הוא רואה בכך הזדמנות להתרחק מהחברה המשעממת שלו. בהגיעו לאחוזה בפרברים, אונייגין מגלה שדודו נפטר. הוא לא מאוד מוטרד ממותו של קרוב המשפחה, כי מצבו הכלכלי של יבגני גרוע ולדוד שלו לא היו יורשים אחרים. אונייגין נמנע מתקשורת עם שכניו, אשר עד מהרה מתחילים להחשיב אותו כאקסצנטרי. הוא חי לבדו עד שלנסקי הצעיר והנלהב, שאך חזר מנסיעה מחוץ למדינה, מופיע באחוזה שכנה. לנסקי מציג את יבגני לאחיותיו טטיאנה ואולגה לארינה ומתחיל סיפור אהבה גדול מהחיים.

שחקנים ודמויות
--------------

* ויקטור דוברונראבוב — יבגני אונייגין
* דניס פריטקוב — ולדימיר לנסקי
* יליזבטה מוריאק — טטיאנה לארינה
* טטיאנה סאבינובה — אולגה לארינה
* ולדימיר ודוביצ'נקוב — דמות המספר

הפקה
----

הבמאי לא רצה להשתמש במספר רב של אפקטים מיוחדים, ולכן החליט להפוך את הצילומים לאמיתיים ככל האפשר ולהעביר אותם למקומות שבהם פושקין עצמו ביקר בפועל. הצילומים התרחשו במהלך שנת 2023 במוסקבה ובסנט פטרסבורג, במקומות כמו גשר פבצ'סקי, אחוזת סוחנובו וארמון גטצ'ינה הגדול.

קישורים חיצוניים
----------------

* "אונייגין", במסד הנתונים הקולנועיים IMDb (באנגלית)

הערות שוליים
------------

1. ↑
2. ↑  *ОНЕГИН I Трейлер 4К I В кино с 7 марта*, נבדק ב-2024-02-28
תקופת **הנהדה** (בערבית: **نهضة** - נהצ'ה, התעוררות), שמילאה תפקיד מרכזי בעיצוב השקפות עולם ותפיסות ערביות, החלה במחצית הראשונה של המאה ה-19 ונמשכה עד מלחמת העולם הראשונה. עיצוב זה כלל מפגש בין התרבות והערכים הערביים לאלה של העולם המודרני, חשיפה אשר הניבה הערכה עצומה להישגים הטכנולוגיים והתרבותיים המערביים במקביל להבנה בצורך החיוני לשמר את התרבות הערבית.

שני ההיבטים העיקריים בתקופת הנהדה היו ההיבט התרבותי, אשר כלל פעילות לינגוויסטית-שפתית, ספרותית ועיתונאית, והתרחש החל במחצית הראשונה של המאה ה-19 ועד ראשית המאה ה-20; וההיבט הפוליטי, שהתמקד בזהות פוליטית ובלאומיות והחל במחצית השנייה של המאה ה-19 בתגובה לקולוניאליזם ישיר ועקיף.

במחצית השנייה של המאה ה-19, כתוצאה מאינטראקציות פנימיות וחיצוניות, התפתח מעמד ביניים בורגני בביירות שכלל אינטלקטואלים וסוחרים. רוב האינטלקטואלים עמלו בהתמדה על פיתוח השפה והציוויליזציה הערבית. בנוסף, ברמה הלאומית והפוליטית הם עודדו זהות סורית מקומית וכן זהות ערבית. התפתחויות אלה הושפעו ממספר גורמים, כולל השפעת החינוך, החברה והפוליטיקה המערבית על האזור; פעילויות המיסיון הנוצרי ומלחמת האזרחים בלבנון וסוריה בשנת 1860, אשר בעקבותיה הובהר לצדדים הלוחמים הצורך העז בפתרון לא-קנאי שיאפשר לקבוצות השונות באזור לחיות יחד בשלום ובשיתוף פעולה. השפעה נוספת הייתה חוקי הרפורמציה העות'מאנים, הידועים כ"אל תנט'ימאת", שהיו מרכזיים בפוליטיקה העות'מאנית החל משנת 1856. ח'ליל אל-ח'ורי היה עיתונאי, משורר ומבקר שתרם רבות לפוליטיקה המקומית ולהתפתחות התרבותית. זאת ועוד, אל-ח'ורי נחשב לאחת מדמויות המפתח של הרנסאנס הערבי במחצית השנייה של המאה ה-19. אל ח'ורי נולד בשועיפת, התחנך אצל נסיף אל יאזיג'י (1871-1800), למד טורקית וצרפתית וגדל בביירות, שבשנים אלה החלה להתפתח ונהייתה למרכז בלאד א-שאם. בתקופה זו היה אל ח'ורי מודע לצורך להקים עיתון ערבי עצמאי שישרת צרכים חינוכיים ומסחריים כאחד. בין הפעילים הבולטים במחצית הראשונה ל המאה ה-20 היה אליאס אבו שבכה הלבנוני.

נציגה בולטת נוספת של התנועה הייתה מריאנה מראש, בין הנשים סופרות ועיתונאיות הראשונות של האזור. היא הייתה בת למשפחה מלכיתית.

ראו גם
------

* חדיקת אל-אח'באר
* אל-מהג'ר

לקריאה נוספת
------------

* Bawardi, Basiliyus. "First Steps in Writing Arabic Narrative Fiction: the Case of Ḥadīqat al-Akhbār." *Die Welt Des Islams* 48, no. 2 (2008): 170-195. .
* Zachs, Fruma and Sharon Halevi. "From Difa Al-Nisa to Masalat Al-Nisa in greater Syria: Readers and writers debate women and their rights, 1858-1900." *International Journal of Middle Eastern Studies* 41, no. 4 (2009): 615 – 633.

קישורים חיצוניים
----------------

ויקישיתוף מדיה וקבצים בנושא **נהדה** בוויקישיתוף
הערות שוליים
------------

1. ↑  Fruma Zachs and Sharon Halevi, "From Difa Al-Nisa to Masalat Al-Nisa in greater Syria: Readers and writers debate women and their rights, 1858-1900," International Journal of Middle East Studies 41, no.4 (2009): 615.
2. ↑  Basiliyus Bawardi, "First Steps in Writing Arabic Narrative Fiction: the Case of Ḥadīqat al-Akhbār," *Die Welt Des Islams* 48, no. 2 (2008): 173. .

|  |  |
| --- | --- |
| בקרת זהויות עריכת הנתון בוויקינתונים | 
* GND: 1256313661

 |
**אבנר שמעוני** (נולד ב-16 בספטמבר 1956) הוא איש ציבור שכיהן כראש המועצה האזורית חוף עזה מ-2001 ועד לפירוקה במסגרת תוכנית ההתנתקות ב-2005.

ביוגרפיה
--------

נולד לרחל ויחזקאל. התגורר עם משפחתו בראשון לציון. הגיע לנוה דקלים ב-1988 בעקבות חברו מנחם בית-הלחמי. מיד עם בואו החל לשמש מזכיר המועצה האזורית חוף עזה. ב-10 בנובמבר 1987 נעצר, יחד עם בית-הלחמי, בחשד כי היו מעורבים בהריגת נערה פלסטינית בדיר אל-בלח, ושוחררו בערבות לאחר מספר שעות, אך נאסר עליהם לצאת מאשקלון למשך שבוע.

בתקופת כהונתו של צבי הנדל כראש המועצה, שימש גזבר המועצה והיה רכז המשק במושב עצמונה.

בשנת 2001 נבחר לראשות המועצה. בתקופת כהונתו התמודדו תושבי חבל עזה עם פיגועי הטרור הקשים של האינתיפאדה השנייה, בהם הפיגוע במכינה בעצמונה, רצח טלי חטואל ובנותיה, רצח הרב יצחק עראמה, פיגוע הירי ברפיח ים, הפיגוע בציר כיסופים וירי מתמיד של פצצות מרגמה ורקטות קסאם לעבר יישובי החבל.

עם ההכרזה על תוכנית ההתנתקות, היה ממובילי המאבק כנגדה. הוא ורעייתו היו המתיישבים האחרונים שיצאו מגוש קטיף. בשל סירובו ליצור קשר עם מנהלת סל"ע, לא קיבלה משפחתו קרווילה באתר הקרווילות של נוה דקלים בעין צורים, והוא שכר דירה בשפיר הסמוכה. זמן קצר לאחר ההתנתקות התמנה למנכ"ל מועצת יש"ע. ביולי 2006 התפטר מתפקידו. מתנדב במרכז להנצחת מורשת גוש קטיף.

כשנה לאחר ביצוע ההתנתקות לקה באפאזיה, ומאז הוא מצוי בהליכי שיקום ומוגבל בתנועה ובדיבור.

חיים אישיים
-----------

נשוי לרחל (רוחל'ה), בתו של הקבלן חיים שכטר ואב לארבעה. מתגורר בניצן ב'.

קישורים חיצוניים
----------------

* אורלי גולדקלנג, ראש מועצת עזה האחרון: "פתאום שרון לא דיבר איתי", באתר nrg‏, 17 ביולי 2005
* אבנר שמעוני, סיפור אישי, מרכז מורשת גוש קטיף, סרטון באתר YouTube.

הערות שוליים
------------

1. ↑  שמעון אלקבץ, כדור בגב, בדרך לגימנסיה, חדשות, 11 בנובמבר 1987
2. ↑  שמעון אלקבץ, כעס בדיר אל-בלח, הלם בגוש קטיף, חדשות, 7 בדצמבר 1987
3. ↑  שמעון אלקבץ, מתנחלי גוש קטיף יצאו בריקודים: החשודים בהריגת התלמידה שוחררו, חדשות, 13 בנובמבר 1987
4. ↑  רועי שרון, מנכ"ל מועצת יש"ע הולך הביתה, באתר nrg‏, 9 ביולי 2006
נקבת יסעור ענק דרומי ואפרוחה
 **יסעור ענק** (שם מדעי: ***Macronectes***) הוא סוג של עוף ימי השייך למשפחת היסעוריים, והם המינים הגדולים ביותר במשפחה זו. בסוג שני מינים המוגבלים לחצי הכדור הדרומי, ולמרות ההבדלים ביניהם יש דמיון בהרגלי הרבייה בשני המינים על אי הנסיך אדוארד, איי קרגלן, האי מקווארי ואיי ג'ורג'יה הדרומית ואיי סנדוויץ' הדרומיים. יסעורנים רבים מקננים דרומה יותר, באנטארקטיקה.

היסעורים הענקיים הם טורפים תוקפניים וגם אוכלי נבלות. ציידי הלווייתנים נהגו לקרוא להם "זללנים".

בסוג זה ישנם שני מינים:

* יסעור ענק צפוני (*Macronectes halli*)
* יסעור ענק דרומי (*Macronectes giganteus*)

אטימולוגיה
----------

השם: Macronectes מקורו במילה מרקוס והמילה nēktēs,[דרושה הבהרה] ביוונית שמשמעותה: שחיין ארוך. כמו כן, המילה Petrel שמשמעותה בעברית יסעור, היא נגזרת של שליח הברית החדשה, פטרוס הידוע בסיפור ההליכה שלו על פני המים.[דרושה הבהרה] דבר המזכיר את הרגל היסעורים, הנראים רצים על המים כדי להמריא.

תיאור
-----

יסעורי הענק ענקים כשמם. יסעור הענק הצפוני שוקל 3–5 קילוגרם, מוטת כנפיו 150–210 סנטימטרים, ואורכו 80–95 סנטימטרים. יסעור הענק הדרומי מעט גדול יותר, משקלו כ-3 עד 8 קילוגרם, מוטת כנפיו 180–210 סנטימטרים, ואורכו 86–100 סנטימטרים. הזכרים גדולים וכבדים יותר מהנקבות.

יסעורנים אלה דומים לכאורה לאלבטרוסיים, והם היחידים שיכולים להיות שווים אליהם בגודלם. הם גם היחידים מבני משפחת היסעוריים שיש להם רגליים מספיק חזקות בשביל ללכת בצורה יעילה על הקרקע. ליסעורים יש לסת אשר יכולה להכיל מזון חלקלק. הם מפיקים שמן קיבה המורכב משעוות אסטר וטריגליצריד העוזר להם כנגד טורפים. יש להם בלוטת מלח מעל הנחיריים המסייע להתפיל את גופם, עקב כמות גבוהה של מים באוקיינוס שהם סופגים. הבלוטה מפרישה תמיסת מלח מאפם, וגם מייצר מזון עשיר באנרגיה המסייע לאפרוחים ועבור העופות הבוגרים בזמן טיסות ארוכות.

מקורם גדול מאוד בצבע כתום חיוור, נוצותיהם אפורות עם נקודות (למעט 15% מיסעורי הדרום, שראשם צווארם והחזה העליון שלהם בצבע לבן). מזונם מצוי ביבשה ובים, אך בעיקר ליד החוף. הם אוכלים פגרים, בעיקר של כלבי ים ופינגווינים. לעיתים קרובות הם עוקבים אחרי סירות דיג לאכול את הפסולת הנזרקת ממנה. תוחלת חייהם 20 שנים.

רבייה
-----

עונת הרבייה היא מחודש אוקטובר ועד מרץ. היסעורים מטילים ביצה אחת ויחידה, בקן מחוספס הבנוי 50 סנטימטרים מעל לפני הקרקע. הביצה מודגרת במשך כ-60 ימים. מרגע שבקע, הגוזל נשאר בקן למשך 3 שבועות. הגוזלים מצמיחים נוצות לאחר כ-4 חודשים, ומגיעים לבגרות המינית רק לאחר 6–7 שנים כאשר הופכים לפרחון.

קישורים חיצוניים
----------------

ויקישיתוף מדיה וקבצים בנושא **יסעור ענק** בוויקישיתוף
* יסעור ענק, באתר ITIS (באנגלית)
* יסעור ענק, באתר NCBI (באנגלית)
* יסעור ענק, באתר Animal Diversity Web (באנגלית)
* יסעור ענק, באתר GBIF (באנגלית)
* יסעור ענק באתר ADW

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534824805171

 |
שגיאות פרמטריות בתבנית:מקורות   
פרמטרי חובה [ נושא ] חסרים 



**בונה מפיזה** (נולדה בשנת 1156 לערך - מתה ב-29 במאי 1207 או 1208) היא קדושה של הכנסייה הקתולית. בונה הייתה נזירה עמאית של המסדר השלישי של אוגוסטינוס הקדוש ומיסטיקנית אשר סייעה לעולי רגל. פירוש שמה בלטינית הוא "טובה".

בונה נולדה בפיזה ועל פי המסורת הנוצרית, חוותה "חזיונות" מגיל צעיר. באחד מחזיונותיה הושיט לה ישו שעל הצלב בכנסיית הקבר את ידו. בכנסייה אחרת היא חזתה בישו, מרים הבתולה ושלושה קדושים, כולל יעקב בן זבדי. היא פחדה מן האור סביב הדמויות, וברחה. יעקב רדף אחריה והחזיר אותה לדיוקן ישו. בונה הקדישה את עצמה לפולחן יעקב הקדוש בשארית חייה. בגיל עשר היא הצטרפה למסדר השלישי של אוגוסטינוס הקדוש בתור נזירה עמאית. היא צמה באופן קבוע מגיל צעיר ואכלה רק לחם ומים שלושה ימים בשבוע. בגיל 14 היא נסעה לראות את אביה, אשר נלחם עם הצלבנים בירושלים. בדרכה חזרה היא נלקחה בשבי על ידי המוסלמים. 

בהמשך היא עשתה תשע פעמים דרך סנטיאגו והייתה מדריכה למאמינים בדרך זו. לאחר שסיימה את הדרך בפעם העשירית היא חזרה לפיזה ונפטרה תוך זמן קצר. גופתה נשמרת בכנסיית סן מרטין בעיר.

בשעת מצוקה זו, היה לה חזון, לפיו ישו נותן לה טבעת והיא הצליחה, על פי המסורת הנוצרית, לרפא בעזרתה פצועים.

קישורים חיצוניים
----------------

ויקישיתוף מדיה וקבצים בנושא **בונה מפיזה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 13000345X
* ISNI: 0000 0000 5489 0425
* LCCN: no2005071998
* SUDOC: 088475034
* VIAF: 8481211
* WorldCat: lccn-no2005071998

 |
**ואלרי איליאץ' רוז'דסטבנסקי** (ברוסית: **Валерий Ильич Рождественский**; ‏13 בפברואר 1939 – 31 באוגוסט 2011) היה קוסמונאוט סובייטי שטס לחלל במסגרת תוכנית סויוז.

ביוגרפיה
--------

ואלרי רוז'דסטבנסקי נולד בלנינגרד. בשנת 1942, במהלך מצור לנינגרד במלחמת העולם השנייה הוא פונה מהעיר, אך חזר אליה. בשנת 1956 סיים את בית הספר. בשנת 1961 הוא סיים אקדמיה למהנדסי צי והחל לשרת בצי הבלטי. ,

בשנת 1965 הוא נכלל ביחידת הקוסמונאוטים, והחל בהכנות לטיסת חלל.

בשנת 1976 ביצע את הטיסה על סיפון חללית סויוז 23. המטרה של הטיסה היה ביצוע התחברות לתחנת החלל סליוט 6 ועריכת ניסויים ומחקרים שונים בהמשך. במהלך התקרבות לתחנת החלל התרחש כשל במערכת האוטומטית. ביצוע התחברות בצורה ידנית ניתן רק ממרחק של 1200 מטר, אך ובאותה עת המרחק בין החלליות היה כ-2 ק"מ. הניסיון בכל זאת להמשיך בתהליך ולסיימו לא הצליח. לאחר שהתברר שמלאי הדלק הולך ואוזל, סוכם על סיום המשימה. לאור כך שעברו כבר כ-48 שעות מתחילת הטיסה, ויכולת החללית לאפשר תנאי מחיה לקוסמונאוטים הייתה מוגבלת לשלוש יממות בלבד, היה צורך לבצע נחיתת חרום. הנחיתה בוצע בלילה והקוסמונאוטים נחתו באגם. הדבר אומנם היה אפשרי, אך לאור מזג האוויר הקשה באזור (סופת שלגים עזה), והפעלה לא מתוכננת של מערכת המצנחים, כוסו פתחי מערכת האוורור במים. כתוצאה מכך הופסקה אספקת אוויר טרי לתא הנחיתה. לקראת בוקר קוסמונאוט ויאצ'סלב זודוב איבד את הכרתו. בסופו של דבר אחד ממסוקי של צוות חילוץ הצליח להתחבר לתא הנחיתה ולגרור אותה לשפת האגם.

בתחילת שנות ה-80 של המאה ה-20 רוז'דסטבנסקי היה חבר צוות משנה של מספר משימות חלל. בשנת 1986 הוא עזב את יחידת הקוסמונאוטים, אך כיהן במערכת הכנת הקוסמונאוטים במספר תפקידי ניהול. הוא עזב את הצבא בשנת 1992.

לאחר שחרור מהצבא, הוא כיהן במספר תפקידים בתעשייה הרוסית.

קישורים חיצוניים
----------------

ויקישיתוף מדיה וקבצים בנושא **ואלרי רוז'דסטבנסקי** בוויקישיתוף
* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס (ברוסית)
* ביוגפריה מפורטת (ברוסית)
תבנית:מאכל שניצל תירס זה מאכל של נכים מי שאוהב שניצל תירס הוא פשוט גיי וצמחוני אפס
**שניצל תירס** הוא מאכל צמחוני ישראלי דמוי כתיתה העשויה מבלילה המכילה גרגירי תירס אשר מצופה בפירורי לחם. מאכל זה מבוסס על המאכל הבשרי שניצל, אך מורכב מחומרים צמחיים ולכן מהווה אלטרנטיבה צמחונית או טבעונית למאכל זה. השניצל תירס מוגש לרוב כשהוא מחומם או מטוגן. שניצל תירס נמכר באופן מסחרי כמזון קפוא על ידי מספר חברות מזון ישראליות גדולות, כדוגמת טבעול, זוגלובק, תנובה (מאמא עוף), רמי לוי, תפוגן ועוד.

היסטוריה
--------

זוג שניצלי תירס קפואים
שניצל תירס הושק לראשונה בשנת 1993 על ידי חברת "טבעול". בהמשך, עם עליית הפופולריות של המוצר גם חברות אחרות שמכרו בשר מעובד החלו למכור שניצל תירס קפוא.

בשנת 2004 הושק שניצל תירס לייט על ידי טבעול, שמהווה גרסה פחות קלוריות לשניצל תירס הרגיל.

בעשור השלישי של המאה ה-21, שניצל התירס משווק בשלוש גרסאות מסחריות עיקריות: טבעונית, צמחונית ונטולת גלוטן. חברות עוף טוב ותנובה גם משווקות שניצל המשלב בין תירס לעוף.

ערכים תזונתיים
--------------

ערכים תזונתיים למנה של 100 גרם שניצל תירס:

| סוג הערך התזונתי | כמות |
| --- | --- |
| **קלוריות** | 214–232 קילו קלוריות |
| **חלבונים** | 7–8.5 גרם |
| **פחמימות** | 22.5–28 גרם |
| **נתרן** | 350–380 מיליגרם |
| **שומנים** | 10 גרם |
| מתוכם **שומן רווי**  | 1.1–1.5 גרם |
| **סיבים תזונתיים** | 3 גרם |

קישורים חיצוניים
----------------

ויקישיתוף מדיה וקבצים בנושא **שניצל תירס** בוויקישיתוף
שניצל תירס

הערות שוליים
------------

1. ↑  עדיף שהיה נשאר על הקלח: מבחן הטעימה - שניצל תירס, אתר מאקו
2. ↑  סמדר פלד, מה מתבשל שם?, חדשות, 19 באוגוסט 1993
3. ↑  שניצל תירס ועוף , אתר תנובה
4. ↑  בדקנו: השניצלים המוכנים בסופר - מה הכי בריא?, אתר ynet
5. ↑  על פי אתר האינטרנט, "foodsdictionary"
6. ↑  שניצל תירס, אתר זוגלובק
**הדלי רובינסון** (באנגלית: **Hadley Robinson**; נולדה ב-7 בינואר 1995) היא שחקנית אמריקאית.

ביוגרפיה
--------

רובינסון נולדה ב-7 בינואר 1995 בחווה במונטפלייר, ורמונט. כשהייתה בת תשע עברה המשפחה להתגורר בלונדון ובשווייץ. כשחזרה לארצות הברית, למדה בשלושה בתי ספר שונים. היא סיימה את לימודיה בבית הספר ג'וליארד בניו יורק.

קריירה
------

בשנת 2014 הופיעה רובינסון בשני סרטים קצרים. בשנת 2019 שיחקה בתפקיד משני בסרט הקולנוע "נשים קטנות" שביימה גרטה גרוויג ומהווה עיבוד מחודש לספר נשים קטנות מאת לואיזה מיי אלקוט.
שנה לאחר מכן שיחקה בסרטו של צ'ארלי קאופמן "אני חושבת לגמור עם זה" לספק שירותי הסטרימינג נטפליקס, אשר מהווה עיבוד חופשי לרומן הביכורים של הסופר הקנדי איאן ריד באותו השם, משנת 2016; רובינסון אף ביצעה את אחד משירי הפסקול.

בשנת 2021 שיחקה לראשונה בתפקיד ראשי בסרט הקולנוע "מוקסי" שביימה והפיקה איימי פולר. היא שיחקה בתפקיד של ויויאן בת ה-16, תלמידת תיכון פמיניסטית שמעודדת את התלמידות בבית הספר שלה, להתמודד עם בריונות, הטרדות מיניות, ואונס. הסרט יצא לאקרנים ב-3 במרץ 2021 על ידי נטפליקס וזכה לביקורות מעורבות עד חיוביות מהמבקרים.

בשנת 2022 גילמה רובינסון את אשת העסקים ונשיאת מועדון הכדורסל לוס אנג'לס לייקרס; ג'יני באס בסדרת הדרמה "לייקרס: קבוצה מנצחת" שמביים אדם מקיי לרשת HBO. בפברואר אותה שנה פורסם כי רובינסון לוהקה לתפקיד ראשי בסרטו של ג'ורג' קלוני, הבחורים בסירה.

חיים אישיים
-----------

בראיון שנתנה למגזין פלואנט סיפרה שהיא כותבת שירה בזמנה הפנוי. היא גם כתבה תסריט עם השחקן מייקל גנדולפיני, בנו של השחקן ג'יימס גנדולפיני אותו הם מתכוננים להפיק בעתיד.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2019 | נשים קטנות | סאלי גרדינר מופאט |  |
| 2020 | אני חושבת לגמור עם זה | צעירה בטולסי טאון /לורי ויליאמס |  |
| 2021 | מוקסי | ויויאן |  |
| 2022 | עיניה התכולות | מאטי |  |
| 2023 | הבחורים בסירה |  |  |
| רק לא אתה |  |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2019 | פוסי/ורדון | קרוליין | פרק: "Providence" |
| 2020 | אוטופיה | לילי / שרלוט | 5 פרקים |
| 2022 - הווה | לייקרס: קבוצה מנצחת | ג'יני באס | תפקיד ראשי; 9 פרקים |

קישורים חיצוניים
----------------

* הדלי רובינסון, ברשת החברתית אינסטגרם
* הדלי רובינסון, במסד הנתונים הקולנועיים IMDb (באנגלית)

הערות שוליים
------------

1. ↑  Hadley Robinson - Age, Height, Movies, Biography, Husband, Wiki, FAQ's, Celebs99.com, ‏1 בנובמבר 2020
2. 1 2  P. Claire Dodson, "Moxie" Star Hadley Robinson on Friendship, Intersectionality, and Rebel Girls, Teen Vogue, ‏3 בפברואר 2021
3. ↑  Adam Rathe, Actress Hadley Robinson Soars in Spring's Most Stunning Florals, Town & Country, ‏3 במרץ 2020
4. 1 2  Hadley Robinson | Hail to Thee, Blithe Spirit! — Flaunt Magazine, Flaunt Magazine, ‏3 בפברואר 2021
5. ↑  Maxine Wally, In ‘Moxie,’ Hadley Robinson Became "Unapologetically Herself", W Magazine, ‏5 בפברואר 2021
6. ↑  Kroll, Justin (10 בפברואר 2022). "George Clooney's *Boys In The Boat* Adaptation With MGM, Spyglass And Smokehouse Sets Top Tier Cast". *Deadline Hollywood*. נבדק ב-11 בפברואר 2022. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 9160120727040441479
* WorldCat (עם VIAF): 9160120727040441479

 |
**מיקי ואן דה ון** (נולד ב-19 באפריל 2001) הוא כדורגלן הולנדי, המשחק בטוטנהאם הוטספר בעמדת הבלם.

קריירה
------

ואן דה ון החל לשחק כדורגל בקבוצת הנוער של WSV 1930 ומשם הצטרף לאקדמיית הנוער של פולנדם ב-2013. ב-18 בנובמבר 2018, הוא ערך את הופעת הבכורה שלו עבור קבוצת הנוער בליגה השלישית.

ב-4 באוקטובר 2019, ואן דה ון ערך את הופעת הבכורה שלו בקבוצה הבוגרת של פולנדם, בהפסד 1–3 מול יונג פ.ס.וו. איינדהובן כאשר נכנס בדקה ה-46.

בקיץ 2019, ואן דה ון חתם על החוזה המקצועי הראשון שלו עם פולנדם. בעונה שלאחר מכן, תחת המאמן החדש, וים יונק, הוא חווה את הפריצה הגדולה שלו במועדון והפך לשחקן הרכב קבוע במרכז ההגנה של פולנדם. יונק אף מינה אותו לקפטן החדש של הקבוצה הבוגרת. ב-31 באוגוסט 2021, הוכרז כי ואן דה ון חתם בוולפסבורג הגרמנית תחת המאמן מארק ואן בומל, שם חתם על חוזה עד 2025. כאשר הקבוצה הגרמנית שילמה כ-3,500,000 אירו עבורו.

ב-8 באוגוסט 2023, חתם לשש שנים בטוטנהאם הוסטספר, ששילמה עבורו 40 מליון יורו. הבלם ערך את הופעת הבכורה הרשמית בליגה ב-13 באוגוסט, במשחק חוץ נגד ברנטפורד.

קישורים חיצוניים
----------------

ויקישיתוף מדיה וקבצים בנושא **מיקי ואן דה ון** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  תקציר המשחק בין יונג פ.ס.וו לפולנדם, באתר TRANSFERMARKT, ‏2019
2. ↑  Van de Ven joins Wolves, הרשמי של וולפסבורג, ‏31 באוגוסט 2021
3. ↑  Micky van de Ven - Player profile 23/24, www.transfermarkt.com (באנגלית)
**סאליוט 2** (**OPS-1** ברוסית:**Салют-2**) הייתה תחנת חלל סובייטית אשר שוגרה בשנת 1973 כחלק מתוכנית סאליוט. התחנה הייתה התחנה הראשונה ששוגרה כחלק מסדרת תחנות החלל הצבאיות "אלמאז". בתום שבועיים משיגור התחנה היא איבדה שליטה ולחץ, מה שהשאיר אותה בלתי יציבה. לבסוף התחנה החלה מאבדת מסלול והיא התרסקה ב-28 במאי אותה שנה, כאשר היא מעולם לא אכלסה צוות.

התחנה
-----

סאליוט 2 הייתה תחנת חלל מסוג אלמאז. למרות זאת היא תוכננה כחלק מתוכנית סאליוט זאת על מנת להסתיר את קיום שתי תוכניות נפרדות, צבאית ומדעית.  

סאליוט 2 הייתה באורך של 14.55 מטר ובעלת קוטר של 4.15 מטר מה שנתן לה נפח מודחס של 90 מטרים מעוקבים. כאשר שוגרה התחנה שקלה 18,500 ק"ג. התחנה כללה מעגן אחד אשר יועד עבור חלליות סויוז ונועד להביא קוסמונאוטים לתחנה. בתחנה הותקן זוג קולטניי שמש יחיד בסמוך למעגן, קולטים אלו יכלו לייצר 3,120 וואט של חשמל עבור התחנה. התחנה צוידה ב-32 מנועים קטנים לתיקון ושינוי הכיוון אליו פונה התחנה אך גם ב שני מנועי RD-0225 לשינוי המסלול בו מוצבת התחנה.

השיגור
------

סאליוט 2 שוגרה מכן שיגור 81/23 בקוסמודרום בייקונור, על גבי טיל תלת שלבי פרוטון-K, מספר 01–283. השיגור נערך בתשע בבוקר UTC ב-3 באפריל 1973 והעלה באופן מוצלח את התחנה למסלול סביב כדור הארץ. כאשר הגיעה למסלול קיבלה התחנה את הסימון הבינלאומי 1973-017A, פיקוד הגנת האוויר והחלל של צפון אמריקה נתן לה את המספר הסידורי ללוינים 06398. השלב השלישי של הטיל נכנס אף הוא למסלול וקוטלג אף הוא.

הכישלון
-------

שלושה ימים לאחר שיגור נותקה התחנה מהשלב השלישי של הטיל עליו שוגרה. כעבור שלושה עשר ימים אחרי השיגור סאליוט 2 החלה לאבד לחץ ומערכת השליטה במסלולה וכיוונה החלו לצאת משליטה. ההערכה היא כי צינור דלק פגום התפוצץ וגרם לחור בתחנה. מאוחר יותר גילו כי חלק מהשלב השלישי של הטיל פגע בתחנה והוא זה שגרם לבעיות הרבות.

במהלך הכישלון הסופי של התחנה התנתקו ממנה מספר חתיכות וביניהן גם קולטני השמש מה שמנע מהתחנה להפיק חשמל. שלוש חתיכות מהתחנה קוטלגו אך לבסוף התרסקו ב-13 במאי כתוצאה מירידה במסלול. שאר התחנה חדרה לאטמוספירה ב-28 במאי 1973 מעל לאוקיינוס השקט.

ראו גם
------

* תוכנית סאליוט
* תחנת החלל מיר
* סקיילאב
* תחנת החלל הבינלאומית

קישורים חיצוניים
----------------

* חיים מזר, ‏סוליוט 2 – התחנה שהתפרקה בחלל ואשר הסויוזים שיועדו אליה הוסבו למשימות מדעיות קצרות, באתר "הידען", 1 בפברואר 2014
* תיאור המשימה

|  |  |  |
| --- | --- | --- |
| **הקודם**:**סאליוט 1** | **תוכנית סאליוט** | **הבא**:**סאליוט 3** |
**אַמוּר לבן** (נקרא גם: **קרפיון עֵשֶׂב**; שם מדעי: *Ctenopharyngodon idella*) הוא מין דג צמחוני יחיד בסוגו החי במים מתוקים ונחשב מתאים ביותר לוויסות צמחייה ימית. זהו זן קרפיון הגדל באופן טבעי בסיביר ובצפון סין. מקור שמו הוא בנהר אמור, שנחשב למקום שבו הופיע המין לראשונה.

מאפיינים
--------

מבנה גופו מוארך ומלא ומזכיר בצורתו טורפדו. קצה פיו מעט אלכסוני, שפתיו נוקשות ואינן בשרניות, והוא חסר בינים. על צדו 40–42 קשקשים.

אמור בוגר ניזון אך ורק מצמחייה ימית, וקצב התפתחותו מהיר מאוד - דג באורך 20 ס"מ שהושרץ באביב, יגיע לגודל של 45 ס"מ עד הסתיו. דג בוגר יכול להגיע לאורך של עד 2 מטרים ולמשקל של 45 ק"ג.

המין הובא במכוון לארצות הברית ב-1963 לוויסות הצמחייה הימית. כמו כן הובא גם לניו זילנד, כשהפצתו נעשית בזהירות רבה כדי למנוע ממנו להפוך למפגע בעצמו. למניעת בעיה זו, נעשה לרוב שימוש בדגים עקרים, טריפלואידים (בעלי מספר כרומוזומים הגדול פי 3 מהמספר הבסיסי), שנוצרים לאחר חשיפת הביצים לחום או לחשמל.

בטבע, מתרבה האמור הלבן רק בנהרות בעלי זרימה מהירה.

הדג בשימוש בני אדם
------------------

### כדג מאכל

בשנות השמונים הוכנס האמור לגידול בבריכות הדגים בישראל. אין הוא שמן כמו הקרפיון הרגיל. הוא נחשב תחליף אידיאלי למי שמבקשים דגים רזים בעלי מעט שומן. משקלו של אמור ממוצע מגידול בריכות הוא כ-4 ק"ג.

### שימוש במאגרי מים

דג אמור
מכיוון שהאמור ניזון מצמחי מים ומאצות חוטיות גדולות, משתמשים בו בישראל לפיקוח על איכות המים במאגרי השקיה. דגי אמור מאוכלסים במאגרי השקיה כדי להתגבר על התפתחות אצות איטיות וצמחי מים בשולי המאגר ועל הקרקעית.

הדג אינו מתרבה באופן טבעי בגופי מים בישראל, וכך אין כל סכנה לחדירתו לגופי מים בלתי רצויים, או להתפתחות אוכלוסיות צפופות של דגים, או דגיגים מעבר לרצוי, דבר שהעלול לגרום נזקים לגוף המים, או למערכות ההשקיה.

### דג האמור כביטוי

הדג מפורסם בגלל הביטוי "אמור זה שם של דג", שפירושו הוא שלא לסמוך על מה ש"אמור" (נועד) להתרחש.

קישורים חיצוניים
----------------

ויקישיתוף מדיה וקבצים בנושא **אמור לבן** בוויקישיתוף
* אמור לבן, באתר ITIS (באנגלית)
* אמור לבן, באתר NCBI (באנגלית)
* אמור לבן, באתר Animal Diversity Web (באנגלית)
* אמור לבן, באתר האנציקלופדיה של החיים (באנגלית)
* אמור לבן, באתר FishBase (באנגלית)
* אמור לבן, באתר GBIF (באנגלית)

הערות שוליים
------------

1. ↑  אמור לבן באתר הרשימה האדומה של IUCN
2. ↑  אורית סקוטלסקי, זאב לבינגר, **שיפור התפקוד האקולוגי של בריכות דגים: עקרונות לתכנון וממשק אקולוגי**, רשות הטבע והגנים, 2014, עמ' 51-50
ה**נורת'רופ X-21** (באנגלית: **Northrop X-21**) היה כלי טיס ניסיוני שנועד לבחון כנפיים עם מערכת בקרת זרימה למינארית. המטוס התבסס שלדת דאגלס WB-66D, עם מנועים שעברו לאחורי המטוס ובכף פינו מקום למדחסי אוויר. המטוס טס לראשונה ב־18 אפריל 1963 עם טייס הניסוי של נאס"א, ג'ק וולס. למרות שתוצאות הבדיקות היו שימושיות, התחזוקה השוטפת שנצרכה מערכת בקרת הזרימה הלמינארית, התוכנית בוטלה.

תכנון ופיתוח
------------

בקרת זרימה למינארית היא טכנולוגיה אשר מציעה פוטנציאל שיפור משמעותי במקדם הגרר אשר יספק ניצול טוב יותר של הדלק, הגדלת טווח הטיסה, ועוד. בעיקרון, אם 80 אחוז מהכנף הייתה למינרית, הגרר הכולל היה מופחת בכ25 אחוזים. הדרך העיקרית לבקרת הזרימה הלמינארית היא "הסרת" כמות קטנה של אוויר על ידי יניקה של האוויר דרך חומרים נקבוביים, חריצים צרים או נקבים קטנים.

שני שינויים גדולים נדרשו, הראשון היה הסרת מנועי ה־Allison J71 והחלפתם בזוג מנועי ג'נרל אלקטריק J79 בלי מבערים אחוריים, שחוברו לאחורי גוף המטוס. אוויר שהצטבר מסביב למנוע נשאב לתוך טורבינות שהיו בתחתית הכנפיים ובכך פינו את שכבת האוויר, והפחיתו את הגרר על המטוס. ב־X-21A הוכנסו מערכות בקרת זרימה מתוחכמות יותר.

טייס ישב בקדמת המטוס יחד עם שני מהנדסי טיסה. שני מהנדסי טיסה נוספים מוקמו ליד הכנפיים

פרישה
-----

שני המטוסים שנבנו אוחסנו בסוף הניסויים בהם בבסיס חיל האוויר אדוארדס בקליפורניה. שרידי המטוסים עדיין נמצאים שם אבל לא נעשה אף ניסיון משמעותי לשחזור או להצגה במוזיאון.

ראו גם
------

* מטוסי ה-X

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **X-21** |

* על הX-21 (באנגלית)
* עוד על הX-21 (באנגלית)

הערות שוליים
------------

1. ↑

| מטוסי ה-X האמריקניים |
| --- |
| 

|  |
| --- |
| X-1 • ‏X-2 • ‏X-3 • ‏X-4 • ‏X-5 • ‏X-6 • ‏X-7 • ‏X-8 • ‏X-9 • ‏X-10 • ‏X-11 • ‏X-12 • ‏X-13 • ‏X-14 • ‏X-15 • ‏X-16 • ‏X-17 • ‏X-18 • ‏X-19 • ‏X-20 • ‏X-21 • ‏X-22 • ‏X-23 • ‏X-24 • ‏X-25 • ‏X-26 • ‏X-27 • ‏X-28 • ‏X-29 • ‏X-30 • ‏X-31 • ‏X-32 • ‏X-33 • ‏X-34 • ‏X-35 • ‏X-36 • ‏X-37 • ‏X-38 • ‏X-39 • ‏X-40 • ‏X-41 • ‏X-42 • ‏X-43 • ‏X-44 • ‏X-45 • ‏X-46 • ‏X-47 • ‏X-48 • ‏X-49 • ‏X-50 • ‏X-51 • ‏X-53 • ‏X-54 • ‏X-55 • ‏X-56• ‏ X-59 |

 |

|  |  |
| --- | --- |
| בקרת זהויות עריכת הנתון בוויקינתונים | 
* NARA: 10666562

 |
בוץ זה סיפור בין בוץ לשירה שטילמן,
בשנת 2023 שירה שטילמן החליקה בטיול שנתי על בוץ מאותו יום המשמעות של בוץ השתנתה(בוצמן)

תאו אפריקני מתפלש בבוץ
ילדים משחקים בבוץ
**בֹּץ** הוא תערובת נוזלית או חצי נוזלית של מים עם אבק, חרס וחומרים אחרים הנמצאים באדמה.

בוץ מאדמת ביצה מיובשת מכיל יותר רקבובית. בוץ ארעי מכיל יותר חול.

הבוץ מהווה מקור מידע לחקר כדור הארץ ועברו. מרבצי בוץ עתיקים שהתקשו בעבר הרחוק, אוצרים בתוכם שכבות גאולוגיות, וכן מאובנים, המהווים עדות לתקופות רחוקות בהיסטוריה של כדור הארץ.

הבוץ מהווה בית גידול למספר רב של בעלי חיים, כמו תולעים, חלזונות, צפרדעים, צדפות, סרטנים. בעלי חיים אחרים, כמו חזירים ופילים, מתרחצים בבוץ כדי לצנן את עורם ולהגן על עצמם מפני חום השמש.

שימושים נפוצים
--------------

* בנייה בבוץ
* בוץ שבו ריכוז גבוה של מינרלים ומלחים משמש בטיפולים רפואיים למחלות עור ומפרקים
* מוצרי קוסמטיקה
* היאבקות בוץ

ראו גם
------

| מיזמי קרן ויקימדיה |
| --- |
| ויקימילון ערך מילוני בוויקימילון: **בוץ** |
| ויקישיתוף תמונות ומדיה בוויקישיתוף: **בוץ** |

* ביצה (סביבה טבעית)

קישורים חיצוניים
----------------

* ארי ליבסקר, עזבו דשא סינתטי, שלחו ילדים לבוץ, החוסן הרגשי שלהם תלוי בזה, באתר כלכליסט, 29 ביוני 2023

|  |  |
| --- | --- |
| בקרת זהויות עריכת הנתון בוויקינתונים | 
* NARA: 10676429

 |
**מסעותי עם עצמי** הוא אלבומה השלישי של להקת הרוק הישראלית "איפה הילד?", שיצא לאור בשנת 1995.

רקע
---

בניגוד לשני אלבומיה הקודמים של הלהקה, "זמן סוכר" ו"שדים", אלבום זה התאפיין בהפקה עגולה ומשוייפת יותר, ובשירים שחרגו ממסגרת הצליל שהציגה הלהקה עד אז. כחלק מהחלטת הלהקה לשנות את צלילו המוזיקלי של האלבום, הוחלט להחליף את המפיק הקודם של הלהקה, יובל שפריר, ביובל בנאי.

האלבום הוקלט ובושל באולפני "המון" ב-1995. חברי הלהקה עבדו על האלבום במשך כ-10 שעות ביום, בשעות עבודה מוקדמות מאוד שלא היו מורגלים אליה. מבחינת הרכב כותבי השירים הייתה באלבום נסיגה מהותית - חמי רודנר היה אחראי ל-10 מתוך 11 הטקסטים באלבום, ואופיר בר עמי נדחק ממעמדו ככותב ומלחין נוסף בלהקה.

השיר "הרסתי הכל" שכתב אסף שריג נכתב לזכרו של אביו, יוסף שריג. באלבום מופיע שלומי ברכה, חברו של המפיק יובל בנאי ללהקת משינה, כנגן אורח בקלידים בשיר "זוהי סדום". לגרסת התקליטור של האלבום צורף הקליפ לשיר "זוהי סדום".

האלבום נכשל מסחרית, אף על פי שהניב מתוכו את הלהיטים "נביא השעמום" "הביאו את הסתיו", "זוהי סדום" ו"מסעותי עם עצמי". האלבום גרם ללהקה שכבר הייתה רגילה ליחס של כוכבי רוק להיתקל במכשול בפעם הראשונה מאז ההצלחה הראשונית שלהם, והביא לפירוק הראשון של הלהקה לאחריו.

רשימת השירים
------------

כל הטקסטים נכתבו על ידי חמי רודנר, מלבד בשירים בהם מצוין אחרת.

1. נביא השעמום (לחן - אסף שריג)
2. עולם ללא חלומות (לחן - חמי רודנר)
3. מסעותי עם עצמי (לחן - שריג)
4. אנחנו מתחתנים (לחן - רודנר)
5. הביאו את הסתיו (לחן - שריג)
6. מי אמר שאמא (לחן - רודנר)
7. זוהי סדום (לחן - רודנר)
8. הגמד המוטס (לחן - רודנר)
9. רגעים קטנים (מילים - רודנר, שריג, לחן - שריג)
10. כובע כחול (מילים - רודנר, איגי וקסמן, לחן - רודנר)
11. הרסתי הכל (מילים ולחן - שריג)

משתתפים באלבום
--------------

* חמי רודנר - שירה, בס
* אסף שריג - גיטרות, שירה
* אופיר בר עמי - גיטרות, קלידים ב"עולם ללא חלומות"
* אסף מרוז - תופים
* אייל דפנא - טכנאי הקלטה ומיקס.

קישורים חיצוניים
----------------

* הביאו את הסתיו, מתוך ערוץ המוזיקה של הטלוויזיה החינוכית הישראלית באתר YouTube
* מי אמר שאמא, מתוך ערוץ המוזיקה של הטלוויזיה החינוכית הישראלית באתר YouTube

הערות שוליים
------------

1. ↑  חמי רודנר מתאר את העבודה על האלבום
**הסתדרות ההנדסאים בישראל** (או בשמה הקודם **הסתדרות הטכנאים וההנדסאים**) היא האיגוד המקצועי שמאגד, במסגרת הסתדרות העובדים הכללית החדשה את הלבורנטים, השרטטים, הטכנאים וההנדסאים בישראל וכפופה ארגונית ליו"ר האגף לאיגוד מקצועי בהסתדרות החדשה. 

בין השנים 1939 ל-1949 הייתה הסתדרות המהנדסים גם האיגוד היציג של העובדים ההנדסיים ובהם הטכנאים (באותן שנים המושג הנדסאי לא היה עדיין מוכר)

בוועידה השנייה של הסתדרות המהנדסים שהתקיימה ב-1950 התקבלה החלטה לצרף את הטכנאים, (כמו גם את האגרונומים, המודדים, הכימאים, ומנהלי העבודה) באופן רשמי להסתדרות המהנדסים. עם הגידול במספר הטכנאים וניגוד אינטרסים שנוצר בין הטכנאים למהנדסים בין היתר הודות לכך שהמהנדסים הצליחו לקבל תוספת אקדמאית ותוספת ותק אקדמי, הוחלט להקים ועדה. הוועדה המליצה להקים שתי חטיבות מקבילות, האחת של מהנדסים והשנייה של עובדי הנדסה.

חטיבת עובדי ההנדסה התחלקה לשלוש:

* מודדים, טכנאי בניין, מפקחים, מנהלי עבודה ושרטטי בנין.
* טכנאי תעשייה וייצור, טכנאי מכונות, טכנאי חשמל ושרטטים במקצועות אלו
* טכנאי רדיו וטלגרף, טכנאי ספנות, טכנאי רכבות וטכנאי תעופה.

כחלק ממאבק כוחות בין המפלגות צירפה מפא"י אנשים בעלי מקצועות טכניים הנאמנים לה להסתדרות המהנדסים כעובדי הנדסה. המהנדסים שהקימו גוף על-מפלגתי בשם "קידום" שנועד להילחם על הטבת תנאיהם המקצועיים רצו לפצל כוחות ולמקד את מאבק בעלי התארים האקדמיים.

ב-1957 התפצלה הסתדרות הטכנאים מהסתדרות המהנדסים ובשנת 1965, כאשר התחילו בלימודי הנדסאות בישראל, הגדירה עצמה כ"הסתדרות ההנדסאים והטכנאים המוסמכים"

הסתדרות ההנדסאים מנהלת את פנקס רישום תעודת הסיווג מקצועיות לטכנאים והנדסאים בישראל.

בשנת 1996 הארגון הקים הוט מועדון צרכנות.

ראשי הארגון
-----------

| מניין | שם | שנות כהונה |
| --- | --- | --- |
| 1 | זלמן שנקמן | 1957 - 1990 |
| 2 | שלמה שני | 1990 - 2008 |
| 3 | יצחק שטיינר | 2008 - 2016 |
| 4 | דני הורנשטיין | 2016 - מכהן |

ראו גם
------

* אגודת האינג'ינרים והארכיטקטים בישראל

קישורים חיצוניים
----------------

* אתר הסתדרות ההנדסאים